cyanic-selkie/wikianc huggingface dataset:
பூசலபுரம் ஊராட்சி
பூசலபுரம் ஊராட்சி (Poosalapuram Gram Panchayat), தமிழ்நாட்டின் மதுரை மாவட்டத்தில் உள்ள சேடபட்டி ஊராட்சி ஒன்றியத்தில் வட்டாரத்தில் அமைந்துள்ளது. இந்த ஊராட்சி, திருமங்கலம் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 882 ஆகும். இவர்களில் பெண்கள் 476 பேரும் ஆண்கள் 406 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
ஏசியானா ஏர்லைன்ஸ்
ஏசியானா ஏர்லைன்ஸ் (Asiana Airlines) தென்கொரியாவின் இரு முக்கிய வானூர்திச்சேவை நிறுவனங்களில் ஒன்றாகும். மற்றைய நிறுவனம் கொரியன் ஏர். ஏசியானா ஏர்லைன்ஸ் முன்னர் சியோல் ஏர்லைன்ஸ் என அழைக்கப்பட்டது. சியோலின் ஏசியானாவில் இதன் தலைமையகம் உள்ளது.
இந்த விமானச் சேவையின் உள்நாட்டு மையம் கிம்போ பன்னாட்டு விமான நிலையம் ஆகும். இதன் சர்வதேச மையம் இங்கேயன் பன்னாட்டு விமான நிலையம் ஆகும். இந்த இடம் மத்திய சியோலில் இருந்து 70 கிலோ மீட்டர்கள் (43 மைல்) தொலைவில் அமைந்துள்ளது. ஸ்டார் அலையன்ஸின் உறுப்பினரான ஏசியானா ஏர்லைன்ஸ் 14 உள்நாட்டு வழித்தடங்களிலும், 90 சர்வதேச வழித்தடங்களிலும், 27 சரக்கு வழித்தடங்களில் ஆசியா, ஐரோப்பா, வட அமெரிக்கா மற்றும் ஓசியானியா பகுதிகளிலும் செயல்படுகிறது.
டிசம்பர் 2014 இன் படி, ஏசியானா ஏர்லைன்ஸில் மொத்தம் 10,183 மக்கள் வேலை செய்கின்றனர். இதில் ஏசியானாவின் விமானிகள், விமானம் தரையிலுள்ளபோது அதன் வேலைகளை பராமாரிப்பவர்கள் மற்றும் விமானத்தின் இதர செயல்பாடுகளில் பங்குவகிப்போர் முக்கியமானவர்கள் ஆவர். ஏசியானா ஏர்லைன்ஸ், புசன் பெருநகரின் குறைந்த கட்டண விமானச் சேவையான ஏர் புசனுடன் தொடர்பு கொண்டுள்ள மிகப்பெரிய பங்குதாரர் ஆவார்கள். தென் கொரியா நாட்டின் கால்பந்து அணி மற்றும் பிரசிடென்ஸ் கோப்பை 2015 க்கான அலுவலக ரீதியில் அங்கீகரிக்கப்பட்ட ஆதரவாளராக ஏசியான ஏர்லைன்ஸ் உள்ளது.
பெருநிறுவன விவகாரங்கள்
ஏசியானா ஏர்லைன்ஸ் தனது தலைமையகங்களை ஏசியானா நகரம், ஓசோ-டோங்க், காங்க்சியோ-கு, சியோல் ஆகிய இடங்களில் கொண்டுள்ளது. ஏசியானா ஏர்லைன்ஸின் தலைமையகம் ஹோஹியோன்-டோங்கில் இருந்து ஏசியானாவிலுள்ள ஓசோ-டோங்கிற்கு ஏப்ரல் 1, 1998 இல் மாற்றப்பட்டது.
இலக்குகள்
ஏசியானா ஏர்லைன்ஸ் உலகின் நான்கு முக்கிய கண்டங்களுக்கும் தனது விமானச் சேவையினைப் புரிகிறது. அவற்றுள் சீனா, ஜப்பான், மத்திய ஆசியா மற்றும் தென்கிழக்கு ஆசியா போன்றவை மிக முக்கியமானவை. சியோலில் இருந்து, டாஷ்கென்ட், அல்மாடி, சியம் ரீப், ப்னோம் பென்ஹ் மற்றும் கோரோர் போன்ற பகுதிகளுக்கு தொடர்ச்சியாக பயணிகள் விமானங்களைச் செலுத்திய முதல் நிறுவனம் ஏசியானா ஏர்லைன்ஸ் ஆகும்.
இந்த பயணிகள் விமானங்களுக்கு இடையிலும், சில முக்கியப் பகுதிகள் மற்றும் சுற்றுலா இடங்கள் போன்றவற்றிற்கு குறிப்பிட்ட காலங்களில் விமானச் சேவைகளை செய்தது. அவற்றுள் ப்ருனை, ந்ஹா ட்ராங்க், கியூஹார் மற்றும் ஸாங்க்ஜாஜி போன்ற இடங்கள் அடங்கும். ஜூலை 2013 இல் ஏசியானா தனது தொடர்ச்சியான பயணிகள் விமானச் சேவையினை ஜாகர்டா, டென்பஸார் மற்றும் இந்தோனேசியா போன்ற இடங்களுக்கும் தொடங்கியது. தற்போது சியோலுக்கும், வுக்ஸிக்கும் இடையே புது பயணிகள் விமானம் ஒன்றினை இயக்க ஏசியானா ஏர்லைன்ஸ் திட்டமிட்டு வருகிறது.
கோட்ஷேர் ஒப்பந்தங்கள்
ஸ்டார் அலையன்ஸின் உறுப்பினராக ஏசியானா ஏர்லைன்ஸ் உள்ளது. அத்துடன் ஏப்ரல் 2014 இன் படி, பின்வரும் நிறுவனங்களுடன் தனது கோட்ஷேர் ஒப்பந்தங்களைப் பகிர்ந்துள்ளது.
விமானக் குழு
மே 2015 இன் படி ஏசியானா ஏர்லைன்ஸிடம் பின்வரும் விமானங்கள் அதன் விமானக் குழுவில் உள்ளன.
உயர்தர வழித்தடங்கள்
ஏசியானா ஏர்லைன்ஸின் முக்கியமான உயர்தர வழித்தடங்கள்: ஜோஜு – சியோல், சியோல் – ஜேஜு, புசன் – சியோல் மற்றும் ஜேஜு - புசன் ஆகியவையாகும். இந்த வழித்தடங்களில் முறையே வாரத்திற்கு 164, 161, 81 மற்றும் 69 விமானங்களை இயக்குகிறது. இவை தவிர, சியோல் – டாகாமட்சு மற்றும் லாஸ் ஏஞ்சல்ஸ் – டாலாஸ் ஃபோர்ட் வொர்த் போன்ற வழித்தடங்கள் குறிப்பிட்ட காரணங்களுக்காக இயக்கப்படும் வழித்தடங்களாக உள்ளது.
குறிப்புகள்
பகுப்பு:விமானசேவை நிறுவனங்கள் பகுப்பு:தென்கொரியா
திருநாதராஜபுரம் ஊராட்சி
திருநாதராஜபுரம் ஊராட்சி (Thirunartharajapuram Gram Panchayat), தமிழ்நாட்டின் திருவள்ளூர் மாவட்டத்தில் உள்ள ஆர் கே பேட்டை வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 426 ஆகும். இவர்களில் பெண்கள் 233 பேரும் ஆண்கள் 193 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சோழர் கலை
சோழர்கட்கு முற்பட்ட காலம்
பொ.ஊ. 7-ம் நூற்றாண்டில் பல்லவர்களில் சிம்மவிஷ்ணு வம்சம் தோன்றியது முதல், தமிழ்நாட்டில் கலையில் வரலாறு அறுதியிட்டுக் கூறும் முறையில் தொடங்குகிறது. மண்டகப் பட்டில்(தென் ஆர்க்காடு மாவட்டம் விழுப்புரம் வட்டம்) முதல் தடவையாக ஒரு குகைக் கோயிலைக் குடைந்து எடுத்தப் பிறகு, மாமல்லன் அடைந்த மகிழ்ச்சியும் உற்சாகமும் கட்டுக்கடங்கவில்லை. அந்தச் சாதனையை அவன் உடனே கல்வெட்டில் பொறித்தான். செங்கல், மரம், உலோகம், சுண்ணாம்பு ஆகியவை உபயோகிக்காமல், பிரமன், சிவன், விஷ்ணு என்னும் மும்மூர்த்திகளுக்கு ஒரு கோயில் எடுத்த பெருமையை, அரிய சாதனையை அவன் அக்கல்வெட்டில் பறை சாற்றுகிறான்.
அவன் காலத்துக்கு முன் கோயில்கள் மரத்தால் கட்டப்பட்டன என்றும், மரங்களை இணைக்க உலோக ஆணிகள் அல்லது வார்ப்பட்டைகள் உபயோகிக்கப்பட்டன என்றும் செங்கல்-சுண்ணாம்பு ஆகியவற்றைப் பரப்பி அதன் மீது கட்டடங்கள் எழுப்பப்பட்டன என்று உறுதியாகத் தெரிகிறது. அவற்றில் மரமும் உலோகமும் கூட பயன்பட்டிருக்கலாம். இத்தகைய பழைய கட்டடங்கள் ஒன்றுகூட இப்போது எஞ்சவில்லை; அவையாவும் அழிந்துவிட்டன: அவற்றின் அமைப்புகள், சாயல்கள், இலச்சினைகள் ஆகியவற்றை அடிப்படையாகக் கொண்டே பல்லவர்களின் கட்டடங்கள், தூண்கள், நகரங்கள், அலங்கார வரைபடங்கள் முதலியயாவும் ஏற்பட்டிருக்க வேண்டும்.
அரண்மனைகள், கோயில்கள், நகரங்களில் மாளிகைகள், கடைத் தெருக்கள் ஆகியவற்றைப் பற்றி இலக்கியங்களில்தான் வருணனைகள் காணப்படுகின்றன. அவை சற்று அதிகப்படியாயும் கற்பனையோடும் புனைப்பட்டிருக்கின்றன. எந்த அளவு அவை உண்மை என்பதைச் சரிபார்ப்பதற்கு இப்போது ஆதாரம் எதுவும் இல்லை. ஒன்பதாம் நூற்றாண்டு வரை ஆட்சி செய்த பல்லவர்களின் பேராதரவில் கல் கட்டட நிர்மாணக் கலையும் கல் சிற்ப வேலைப்பாடும் மிக உயர்ந்த நிலைய அடைந்தன. கல்லெல்லாம் கலை வண்ணம் காட்டும் மாமல்லபுரத்தில் எழிலுடன் திகழும் கடற்கரைக் கோயில் காஞ்சிபுரத்தில் கைலாசநாதர், வைகுந்தப் பெருமாள் கோயில்கள் ஆகிய மூன்றையும் பல்லவர் கலைத் திறனுக்குச் சிகரங்கள் என்று சொல்லலாம்.
பிறகு, பல்லவர் செல்வாக்குக் குறைந்து அவர்களுடைய இறுதி நாட்களில், பொருளாதாரக் கட்டுப்பாடு ஏற்பட்டு சின்னஞ்சிறு கட்டடங்கள் உருவாயின. தென்னிந்திய வெண்கலப் படிமம் ஒன்றுகூட, 'உறுதியாக இது பல்லவர் காலத்தியதே' என்று அறுதியிட்டுச் சொல்லத் தக்கவையாக இல்லை. ஆனால், சோழர் ஆட்சியின் தொடக்கத்திலேயே உலோக வார்ப்புக்கலை உயர்ந்த நிலை அடைந்திருந்தது என்பதால், இந்தக் கலையின் வளர்ச்சி பல்லவர் காலத்திலும் ஏற்பட்டிருக்க வேண்டும் என்றே தோன்றுகிறது.
சோழர் கலை
பல்லவர்களும் பாண்டியர்களும் போற்றி வளர்த்த கலை மரபை, அவர்களுக்குப் பின் வந்த சோழர்களும் தொடர்ந்து ஆதரித்து மேன்மேலும் அது வளர்ச்சியடையச் செய்தார்கள். இவ்வாறு சோழர்காலத்தில் சிறப்பு பெற்ற கலைகளை சோழர் கலைகள் எனலாம். கட்டடக்கலையும் சிற்பக் கலையும் வண்ண ஓவியக்கலையும் பெரும்பாலும் பொதுக் கட்டடங்களிலும் குறிப்பாகக் கோயில்களிலுமே வளர்க்கப்பட்டன. கோயில்கள் அல்லாத ஏனையவைகளான அரண்மனைகளும் மாளிகைகளும் பெரும்பாலும் அடியோடு அழிந்துவிட்டன. விதிவிலக்காக உத்தரமேரூர் போன்ற இடங்களில் இவற்றை விரிவாக ஆராய்வதற்கு வாய்ப்பு இருக்கிறது.
அங்கே நகர அமைப்புக் கலையின் இடைவிடாத தொடர்ச்சியும், முக்கியமான இடங்களில் அன்று முதல் இன்று வரை தெருக்களின் பெயர்கள் நின்று நிலவுவதையும் காணலாம். மலையிலிருந்து அப்படியே கோயில்களையும் மண்டபங்களையும் குடைந்து எடுக்கிற அரிய கலை, பிற்காலப் பல்லவ ஆட்சியில் கைவிடப் பட்டது. கல்கோயில்களைக் கட்டுவது பெரிது வழக்கமாகப் பரவியது. இந்தப் பழக்கத்தைத் தமிழ் நாடெங்கும் பரப்பினார்கள் என்பது சோழர்களுக்குரிய தனிப்பெருமை. ஆரம்பகால சோழர்கள் கட்டிய கட்டடங்களுக்கும், பல்லவ பேரரசு சரிந்து கொண்டிருந்த சமயங்களில், பிற்காலப் பல்லவர்கள் கட்டிய கோயில்களுக்கும் அவ்வளவாக வேற்றுமை கண்டுகொள்ள முடியாது.
பிற்கால நிலை இதனின்றும் முற்றுலும் வேறுபட்டது. சோழ ஆட்சியின் பரப்பும் செல்வமும் நாளொரு மேனியும் பொழுதொரு வண்ணமுமாக விரியவும் பெருகவும் ஆயின. இதற்குத்தக்க அவர்கள் கட்டிய கோயில்களும் நிலப்பரப்பிலும் உயரத்திலும் கலைத்துறையிலும் தனிச்சிறப்புக்களுடன் அமைந்தன. தஞ்சாவூரிலும் கங்கை கொண்ட சோழபுரத்திலும் சோழர்கள் கட்டிய கோயில்கள் மிகப் பிரம்மாண்டமானவை; தலை சிறந்தவை; வெளிநாட்டார் கூட வியப்படையும் வண்ணம், தமிழ்நாட்டின் கலைத் திறமையை நிலைநாட்டும் நிறுவனங்கள்; அவற்றின் மூலம் தமிழர் கண்ட ஒரு பேரரசின் ஆற்றலையும் பெருமிதத் தோற்றத்தையும் அவர்கள் உலகத்திற்கு அறிவித்தார்கள்.
சோழர்களுடைய கட்டடத் திறமைக்கும் கலை ஆர்வத்திற்கும் முடிசூட்டியது போல கும்பகோனத்திற்கு அருகே தாராசுரத்திலும் திருபுவனத்திலும் இரு பெரிய கோயில்கள் உள்ளன. சிற்பம், ஓவியம் வெண்கலக் படிகக்கலை ஆகிய துறைகளும், கோயில் கட்டடக் கலையோடு போட்டி போட்டுக் கொண்டு முன்னேறின.
தென்னிந்தியக் கட்டடக் கலையைப் பற்றி அறிவியல் முறையில் ஆராய்ச்சி செய்வதற்கு வித்திட்டவர் ழூவே தூப்ராய்(G. Jouveau-Dubreuil)என்ற பிரெஞ்சு நாட்டு அறிஞர். அவர் கூறியிருப்பதாவது: "சிற்பக்கலையில் பல்லவர்கள் மேம்பட்ட நிலையை அடைந்தனர்ர். ஏனைய துறைகளை விட கட்டடக்கலையிலேயே சோழர்கள் வல்லவர்களாகத் திகழ்ந்தனர். எளிமையும் பெரிமையும் கலந்த ஓர் அமைப்பு முறையை அவர்கள் தங்களுக்கென்று வகுத்துக் கொண்டார்கள்." சோழர் கட்டடக்கலை வல்லவர்களை விட, சோழ சிற்பக்கலைஞர் தங்கள் ஆற்றலில் சிறிதும் சளைத்தவர்கள் இல்லை என்பதையும் பல்லவச் சிற்பக் கலைஞர்கள் கல்லில் காட்டிய ஆற்றலை இவர்களும் காட்டியிருக்கிறார்கள்.
வெண்கல வார்ப்புக் கலையில் முக்கியமாக பஞ்சலோகங்களை மிகப் பெரிய அளவில் வைத்துக் கொண்டு கலவையினால் செய்து, கோட்பாடுகள், தத்துவங்கள், சிற்ப சாஸ்திரங்கள் ஆகிவற்றிற்கு ஏற்ப முதலில் மெழுகில் தயாரித்துப் பிறகு, களிமண் ஒட்டிப் பின்னர் மெழுகி உருக்கி எடுத்து இடைவெளியில் உருக்கப்பட்ட உலோகத்தை அழகுபட வார்க்கின்ற கலையை இன்றும் உலகம் அனைத்தும் மெய்சிலிர்த்து வியக்கும் அளவுக்குச் சோழர்கள் உருவாக்கியிருக்கிறார்கள்.
கற்கோயில்கள்
சோழர் ஆட்சி ஏறத்தாழ நான்கு நூற்றாண்டு காலம் நடைபெற்றது (பொ.ஊ. 850-1250). இந்த நீண்ட காலத்தில் தமிழ்நாடு முழுவது சிறியதும் பெரியதுமாகக் கற்கோயில்கள் கட்டப்பெற்று, குமிழ்கள் போல அவை தமிழ்நாட்ட்டின் நிலப்பரப்பை அலங்கரித்தன. அடித்தளம் முதல் உச்சியிலுள்ள கவர்ச்சியான பகுதி வரை(உபாநாதி - ஸ்தூபி பரியந்தம்) கோயில் முழுவதும் கல்லாலேயே கட்டப்படுமாயின், அதற்கு 'கற்றளி' என்பது பெயர். கற்றளிகளைக் கட்டுவதே பெருமைக்குரியதாகக் கருதப்பட்டது. சோழர்களுடைய கட்டடக்கலைப் பாணியைப் பின்பற்றித் தமிழ்நாட்டிற்கு அப்பாலும் பல கோயில்கள் கட்டப்பட்டன. இலங்கையிலும் மைசூரிலும் ஆந்திர மாநிலத்தில் திராக்ஷாராம முதலிய இடங்களிலும் உள்ள கோயில்களைச் சான்றாகச் சொல்லலாம்.
தஞ்சைப் பெருவுடையார் கோயில்
தஞ்சைப் பெருவுடையார் கோயில் அல்லது இராஜராஜேஸ்சுவரம் கோயில் தஞ்சாவூரிலுள்ள இந்து சமயக் கோயிலும் உலகப் பாரம்பரியச் சின்னமும் ஆகும். இக்கோயில், 10 ஆம் நூற்றாண்டில், சோழப் பேரரசு அதன் உச்ச நிலையிலிருந்தபோது, இராஜராஜ சோழ மன்னனால் கட்டப்பட்டது. ஆரம்பத்தில் இராஜராஜேஸ்வரம் என்றும், பின்னர், தஞ்சையை நாயக்கர்கள் ஆண்டகாலத்தில், தஞ்சைப் பெருவுடையார் கோயில் என்றும் அழைக்கப்பட்ட இக் கோயில், 17, 18ஆம் நூற்றாண்டுகளில் மராட்டிய மன்னர்களால் ஆளப்பட்டபோது பிருகதீசுவரம் ஆகியது. தஞ்சைப் பெரியகோவில் எனவும் இக்கோவில் அறியப்படுகிறத
கங்கைகொண்ட சோழபுரம்
கங்கைகொண்ட சோழபுரம் இந்தியாவின் தமிழ்நாடு மாநிலத்திலுள்ள பெரம்பலூர் மாவட்டத்திலுள்ள ஒரு கிராமம் ஆகும். பதினொன்றாம் நூற்றாண்டாண்டின் நடுவில் இதனை முதலாம் ராஜேந்திர சோழன் தனது தலைநகரமாக ஆக்கினார். இது பதிமூன்றாம் நூற்றாண்டு வரை சோழர்களின் தலைநகரமாக விளங்கியது. அங்கு ராஜேந்திர சோழனால் கட்டப்பட்ட பிரம்மாண்டமான சிவன் கோவில் ஒன்றும் உள்ளது.
தாராசுவரம் ஐராவதேஸ்வரர் கோயில்
ஐராவதேஸ்வரர் கோயில் தமிழ்நாட்டில் கும்பகோணத்திற்கு அருகில் உள்ள தாராசுரம் என்னும் ஊரில் உள்ள ஓர் இந்துக் கோவில் ஆகும். இக்கோவில் இரண்டாம் ராசராசரால் பனிரெண்டாம் நூற்றாண்டில் கட்டப் பட்டது.
செப்புப் படிமங்கள்
'செப்புப் படிமங்கள்' என்னும் சொல் எந்தெந்த உலோகங்கள், எந்தெந்த அளவில் சேர்த்து வார்க்கப்பட்டிருப்பினும், பொதுவாக உலோகத் திருவுருவங்களைக் குறிப்பதற்குப் பயன்படுத்தப் படுவதாகும். சோழர் காலத்து உலோகத் திருமேனிகள் மிக்கவாறும் 'சிரே பெர்டு'(Cire Perdu) என்னும் முறையில் வார்க்கப்பட்டவையாகும். தஞ்சையிலுள்ள சில கல்வ்வெட்டுகள் திடமாகவும்(Solid), உள்ளீடுள்ளதாகவும்(hollow) உள்ள உலோகத் திருமேனிகள் வார்ப்பது பற்றிய செய்திகளைக் கொண்டுள்ளன. தென்னிந்தியாவின் பல்வேறு பகுதிகளில் தற்போது காணப்படும் உலோகத் திருமேனிகள் பண்டைக் காலத்து வார்ப்புக் கலையின் சிறப்பினை எடுத்துக் காட்டுவனவாகத் திகழ்கின்றன.
மனித உருவங்கள்
முதலாம் இராஜேந்திரன் காலத்தில் மனித உருவமாகப் படைக்கப்பட்டது என்று தெரிவது காலஹஸ்திக் கோயிலில் உள்ள அழகிய வெண்கலத் திருமேனி மட்டுமே. இது முதலாம் இராஜராஜனின் அரசியான சோழ மாதேவியைக் குறிப்பது இந்தத் திருமேனியின் காலமும் இது யாருடையது என்ற அடையாளமும் அதன் அடிப்பகுதியிலுள்ள கல்வெட்டு வாசகத்தால் தெரிகின்றன. இராஜேந்திரச் சோழனின் உத்தரவுப்படி நிச்சப் பட்டழகன் என்ற வெண்கல வார்ப்புக்கலை வல்லுநனால் செய்யப்பட்டதாக அது குறிப்பிடுகிறது. மனித உருவமாகச் சிறந்து விளங்குவதோடு அழகிய எடுத்துக்காட்டாக அக்காலத்துக் கலையை விளக்கும் இந்தப் படைப்பு தென்னிந்திய உலோகத் திருமேனிகளுள் காலம் வரையறுக்கப்பட்ட முதல் திருமேனியாகும்.
வண்ண ஓவியம்
சோழர் கலைகளின் ஏனைய பகுதிகளைப் போலவே சோழர்களின் ஓவியக்கலையும் பல்லவ பாண்டியர் வளர்த்த துறையின் தொடர்ச்சியாகவும் வளர்ச்சியாகவும் சுவர்களில் தீட்டப்பட்ட வண்ணச் சித்திரங்களில் அளவு, சிறப்பு ஆகியவற்றை இலக்கியங்களில் ஆதாரமாகவும் விளக்கமாகவும் சொல்லப்பட்டிருக்கிறது. ஆனால், அந்த வண்ணச் சித்திரங்களின் மாதிரிகள் எவையும் நமக்கு கிடைக்கவில்லை. எனவே, அக்காலத்தில் பயிலப்பட்ட வண்ண ஓவியக் கலையின் தன்மையைப் பற்றி அவற்றை உற்றுப் பார்த்து நாமே கருத்தைச் சொல்வதற்கேற்ற சான்றுகள் இல்லை.
கலைப் பொருள்களிலேயே, ஓவியங்கள் தான் மிக மென்மையானவை. காலத்தாலும், இயற்கை சீற்றங்களாலும் மலைகளில், இரசாயனங்களால் உண்டாகும் மாறுதல்களாலும் உபயோகப்படுத்தப்பட்ட பொருள்களாஅலும் வண்ண ஓவியங்களுக்கு பெரிய அளவில் சேதம் ஏற்படும். தஞ்சாவூர் போல, பல இடங்களில், முதலில் வரையப்பட்ட அழகான ஓவியங்களின் மீது பிற்காலத்தில் அவற்றைவிடச் சற்று மட்டமான ஓவியங்கள் தீட்டப்பட்டிருக்கின்றன. ஓவிய வரலாற்றில் தொடர்ச்சி வளர்ச்சியில்லாமல் இடைக்காலங்கள் உள்ளன. தவிரவும் சில காலப்பகுதிகள் பற்றி உறுதியான செய்திகள் இல்லை. இந்தக் குறைபாடுகளுக்கு நடுவே, தமிழ்நாட்டில் ஓவியத்துறையில் தொடர்ந்து ஒரு மரபு நீடித்து வந்திருக்கிறது என்பதும் சந்தேகத்திற்கு இடமின்றித் தெளிவாகிறது.
பகுப்பு:சோழர் கலை பகுப்பு:தமிழ்நாட்டு பண்பாட்டு வரலாறு பகுப்பு:இந்தியாவில் சிற்பக்கலை பகுப்பு:சோழப் பேரரசு
மேற்குத் தொடர்ச்சி மலைப் பறக்கும் பல்லியோந்திகள்
மேற்குத் தொடர்ச்சி மலைப் பறக்கும் பல்லியோந்திகள் (Western Ghats flying lizard) என்பன இந்தியக் நாட்டில் காணப்படும் ஊர்வன வகையைச் சார்ந்த பல்லியோந்திகள் சிற்றினமாகும். இவற்றின் விலாப்பகுதியில் காணப்படும் வௌவாலின் இறக்கை போன்ற சவ்வு காணப்படும். இத்தோலின் உதவியுடன் மரம் விட்டு மரம் பறப்பதுபோல் தாவிச்செல்லும் பழக்கம் கொண்டுள்ளது. இவை தமிழக வனப்பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் பரவலாகக் காணப்படுகின்றன. மேலும் கர்நாடகா, கேரளம் மற்றும் கோவாவின் காட்டுப்பகுதிகளிலும் காணப்படுகின்றன.
வெளி இணைப்புகள்
பகுப்பு:இந்திய ஊர்வன பகுப்பு:ஊர்வன
அர்பாயின் யாத்திரை
அர்பாயின் யாத்திரை (Arba'een Pilgrimage) அல்லது அர்பாயின் நடை (Arba'een Walk) என்பது உலகின் மிகப்பெரிய வருடாந்திர பொதுக் கூட்டமாகும். இது ஈராக்கிலுள்ள, கர்பாலாவில் ஆஷுரா தினத்தைத் தொடர்ந்து 40 நாள் துக்கக் காலத்தின் முடிவில், முகமது நபியின் பேரனும் மூன்றாவது சியா முஸ்லிம் இமாமுமான ஹுசைன் இபின் அலியின் தியாகத்தை நினைவுகூரும் மத சடங்காகும். அவர் அனைத்து கலாச்சார எல்லைகளையும் தாண்டி, உலகளாவிய சுதந்திரம், இரக்கம் மற்றும் சமூக நீதியின் சின்னமாக இருப்பதாக நம்பப்படுகிறது. அர்பாயின் அல்லது தியாகத்தின் நாற்பதாவது நாளை எதிர்பார்த்து, யாத்ரீகர்கள் கர்பலாவிற்கு கால்நடையாகச் செல்வர். உமையா கலீபகத்தின் முதல் கலிபாவான முதலாம் முஆவியா 680-இல் மறைந்த பின்னர் ஆட்சிக்கு வந்த அவரது மகன் யசீதினுடனான இராணுவத்தால் கர்பலா எனுமிடத்தில் 10 அக்டோபர் 680-இல் ஹுசைனும், அவரது பெரும்பாலான உறவினர்களும், தோழர்களும் கொல்லப்பட்டனர். ஹுசைனின் நினைவை போற்றும் வகையில் சியா பிரிவு இசுலாமியர்கள் ஆண்டு தோறும் முகரம் மாதத்தின் பத்தாவது நாளான ஆஷூரா நாளை தியாகத் திருநாளாக கொண்டாடுகிறார்கள்.
வருடாந்திர யாத்திரையில் பங்கேற்பவர்களின் எண்ணிக்கை 2016இல் 25 மில்லியன் அல்லது அதற்கும் அதிகமாக இருந்தது. யாத்திரை செல்லும் வழிகளில், தன்னார்வலர்களால் உணவு, தங்குமிடம் மற்றும் இதர சேவைகள் இலவசமாக வழங்கப்படுகின்றன. சில யாத்ரீகர்கள் பல நகரங்களிலிருந்து சுமார் 500 கிலோமீட்டர்கள் (310 மைல்) தொலைவில் உள்ள பசுரா வரை சாலை வழியாகச் செல்கிறார்கள்.
இந்த சடங்கு "சியா பிரிவினரின் நம்பிக்கையாகவும், ஒற்றுமையின் மிகவும் சக்திவாய்ந்த காட்சி" எனவும் விவரிக்கப்பட்டுள்ளது. இருப்பினும் பிரதான ஊடகங்கள் இந்த நிகழ்வை புறக்கணிப்பதாக ஈரானும் சியா முஸ்லிம்களும் விமர்சிக்கின்றனர்.
வலது|thumb| 2015 அர்பாயின் புனித யாத்திரையில் பங்கேற்ற தாயும் மகளும் thumb| [[நஜாப் மற்றும் கர்பலா இடையே நடந்த அர்பாயின் யாத்திரையில் பங்கேற்ற ஊனமுற்ற ஆண்கள்]]
ஈரானிய ஊடகங்கள், அதிகாரிகள், மத பிரமுகர்கள், குடிமக்கள் போன்றோர் இந்த யாத்திரையின் பெரிய அளவிலான மற்றும் புவிசார் அரசியல் மற்றும் கலாச்சார முக்கியத்துவம் இருந்தபோதிலும், மேற்கத்திய ஊடகங்கள் இதை புறக்கணிப்பதாக குற்றம் சாட்டியுள்ளனர். ஹஜ்ஜை விட பெரியதாக இருந்தாலும், மெக்காவுக்கான மிக முக்கியமான முஸ்லிம் புனித யாத்திரையாக, அர்பாயின் யாத்திரை என்பது உலகம் அறியாததாகவே உள்ளது.
சான்றுகள்
பகுப்பு:ஈராக்கில் இசுலாம் பகுப்பு:இசுலாமிய வரலாறு
எல்ஜின் ஹோட்டல்
எல்ஜின் ஹோட்டல், முன்பு புதிய எல்ஜின் என்றும் அழைக்கப்படுவதுண்டு. இந்த ஹோட்டல் 1887 ஆம் ஆண்டு காலகட்டத்தில் கட்டப்பட்டது. கட்டப்பட்ட ஆரம்பத்தில், கூச் பெஹர் பகுதியின் மகாராஜாவின் கோடைக்கால வசிப்பிடப் பகுதியாக இந்த ஹோட்டல் இருந்து வந்துள்ளது. இமயமலைப் பகுதியின் அருகில், டார்ஜிலிங்கில் அமைந்துள்ள இந்த ஹோட்டல் ஒரு பாரம்பரியமிக்க ஹோட்டலாக கருதப்படுகிறது.
இருப்பிடம்
எல்ஜின் ஹோட்டல் டார்ஜிலிங்க் நகரத்தில் எச். டி சாலையில் அமைந்துள்ளது. வங்காளத்தின் இயற்கை மற்றும் வரலாற்று அருங்காட்சியகம் (50 மீட்டர்), பத்மஜா நாயுடு இமாலயன் விலங்கியல் பூங்கா (4.5 கிலோ மீட்டர்), சித்தரஞ்சன் தாஸ் நினைவக டென்சிங்க் பாறை (3 கிலோ மீட்டர்), புத்துயிர் கலை அருங்காட்சியகம் (1.5 கிலோ மீட்டர்) மற்றும் புலி மலை (12.3 கிலோ மீட்டர்) போன்ற பார்த்து ரசிப்பதற்குரிய அநேக இடங்கள் எல்ஜின் ஹோட்டலில் இருந்து மிக அருகில் அமைந்துள்ளன.
போக்குவரத்து வசதிகள்
எல்ஜின் ஹோட்டலில் இருந்து அருகில் அமைந்துள்ள போக்குவரத்து வசதிகள் பின்வருமாறு:
வரலாறு
1887 ஆம் ஆண்டு காலகட்டத்தில் கட்டப்பட்ட ஹோட்டல் என்பதால் அதனை புதுப்பித்து அதன் பழைய பெருமைகள் மங்காவண்ணம் உருவாக்கியுள்ளனர். பர்மா தேக்கினால் செய்யப்பட்ட மரப்பொருட்களும், கருவாலி மரத்தின் பொருட்களால் செய்யப்பட்ட தரைக்கான பலகைகளும் ஹோட்டலுக்கு மென்மேலும் அழகு சேர்க்கின்றன. ராயல் மேனர் ஹவுஸ் கட்டிடக் கலையின் அடிப்படையில் இந்த ஹோட்டல் கட்டப்பட்டது. பின்னர் கௌரே டௌக்ளஸ் அவர்களின் செதுக்கல்களால் ஹோட்டலின் பாரம்பரியம் மற்றும் பெருமைகள் மீளக்கொணரப்பட்டது.
இந்த ஹோட்டலில் தங்கிய பிரபலமானவர்கள் மற்றும் முக்கியப் பிரமுகர்கள் பின்வருமாறு: அமெரிக்க தூதர், பால்டன் தோன்டப் நாம்க்யால், சிக்கிம் முதல் டொமினிக் லிபியர்ரே வரையிலான இளவரசர் மற்றும் மார்க் டல்லி. இந்த ஹோட்டலின் வரலாற்றில், அதன் முதல் உரிமையாளரான கூச் பெஹரின் மகாராஜா மற்றும் 1950 ஆம் ஆண்டில் ஹோட்டலை வாங்கிய நான்சி ஓக்லே ஆகியோர் மிக முக்கியமானவர்கள் ஆவர்.
ஹோட்டலின் அம்சங்கள்
டார்ஜிலிங்க் பகுதிகள் அமைந்துள்ள பிரபலமான ஷாப்பிங்க் மால் மற்றும் ராஜ் பவன் (ஆளுநரின் இல்லம்) ஆகியவற்றிற்கு மிக அருகில் எல்ஜின் ஹோட்டல் அமைந்துள்ளது. நன்கு அமைக்கப்பட்ட நூலகம், விளையாட்டு அறை மற்றும் குழந்தைகள் செயல்பாட்டு மையம் ஆகியவை இங்குள்ள கூடுதல் சிறப்பம்சங்களாகும்.
பிரகாசமான ஒளிக்கதிர்களுடன் கூடிய சாப்பாட்டு விருப்பங்கள், மாநாட்டு அறை, வணிக மையம் மற்றும் ஸ்பா போன்ற ஏராளமான வசதிகளை எல்ஜின் ஹோட்டல் கொண்டுள்ளது. பூங்காவில் அமைந்த கசேபோ, வித்தியாசமான அமைப்புகளைக் கொண்ட பல்வேறு உணவுகள் மற்றும் குளிர்பானங்களைக் கொண்ட உணவகம் இங்குள்ளது. மிகப்பெரிய உணவருந்தும் அறையில் ஐரோப்பிய மற்றும் ஆசிய உணவுகள் இடம்பெற்றுள்ளன. நாட்பொழுதில் எப்போது வேண்டுமானாலும் அழைக்கும் வசதி கொண்ட அறை உணவுச் சேவையின் மூலம், வரும் விருந்தினர்களை எப்போது வேண்டுமானாலும் உபசரிக்க இயலும். சிகிச்சையுடன் கூடிய ஸ்பா உடலுக்குப் புத்துணர்ச்சியினை அளிக்கும். மேல்நிலை புரொஜெக்டர், எல்சிடி புரொஜெக்டர், ஸ்லைடு புரொஜெக்டர், பானா பலகை, மேசை ஒலிப்பெருக்கி, இசை அமைப்பு, மடிக்கணினி மற்றும் கம்பியில்லா ஒலிபெருக்கி போன்றவை மாநாட்டு அறையில் கூடுதல் வசதிகளாக வழங்கப்படுகின்றன. குழந்தைகள் வேடிக்கைகளில் ஈடுபடுவதற்கான விளையாட்டு மையமும் இங்குள்ளது.
ஹோட்டல் வசதிகள்
குளிரூட்டப்பட்ட அறை, உயர்தூக்கி, கதவு திறந்துவிடுபவர், துப்புரவாளர்கள், விருந்தளிக்கும் வசதி மற்றும் அழைக்கக்கூடிய வகையில் மருத்துவ வசதி போன்றவை இங்கு அளிக்கப்படும் வசதிகள் ஆகும்.
விருதுகள்
“சிறப்புத்தன்மைக்கான சான்றிதழ் விருது 2012” டிரிப்அட்வைசர் நிறுவனத்தினால் வழங்கப்பட்டது.
இதய அடைப்பிதழ் நோய்
இதய அடைப்பிதழ் நோய் (Valvular heart disease) என்பது இதயத்தின் அடைப்பிதழ்களில் ஏற்படும் குறைபாடுகளால் உண்டாகும் நோயாகும். இதய அடைப்பிதழ்க் குறைபாடுகள் பிறவிக்குறைபாடாகவோ அல்லது பிறப்பின் பின்னர் பெற்றதாகவோ இருக்கலாம். நோயின் தீவிரத்தைப் பொறுத்து மருந்துகள் மூலமாகவோ அல்லது திருத்தல் அறுவைச்சிகிச்சை அல்லது அடைப்பிதழ் மாற்று அறுவைச்சிகிச்சை மூலமாகவோ சிகிச்சை மேற்கொள்ளப்படுகிறது.
எல்ஜின் ஹோட்டல்
குறிப்புகள்
பகுப்பு:இந்திய உணவு விடுதிகள்‎
இதய அடைப்பிதழ் நோய்
அடைப்பிதழ் நோய்களின் வகை
ஒவ்வொரு அடைப்பிதழிலும் குறுக்கம், குறைதிறன் என இருவகையான குறைபாடுகள் ஏற்படலாம்:
குறுக்கம்
அடைப்பிதழின் இதழ்கள் திறக்கும்போது உருவாகும் துவாரமானது சுருக்கம் அடைதல் குறுக்கம் எனப்படுகிறது. அடைப்பிதழ்களின் இதழ்கள் ஒன்றுடன் ஒன்று ஒட்டி இருப்பதால் இந்த நிலைமை ஏற்படலாம். இதன் போது ஒரு பகுதியில் இருந்து வேறொரு பகுதிக்குச் செல்லும் குருதியின் அளவு மட்டுப்படுத்தப்படுவதோடு குருதி தேங்கி குறிப்பிட்ட இதயவறையில் அழுத்தம் அதிகரிக்கிறது.
குறுக்கத்தை ஏற்படுத்தக்கூடிய காரணிகள்:
குறைதிறன்
அடைப்பிதழின் இதழ்கள் உரியமுறையில் மூடப்படாமை இதற்குக் காரணமாகிறது. குறைதிறன் என்பது இதழ்களின் செயல்திறன் இழப்பு ஆகும், இதனால் குருதியை ஒருவழியே செலுத்தும் செயற்பாடு பாதிக்கப்பட்டு, வந்த வழியே குருதி பின்னோக்கிச் செல்கிறது, இது பின்னொழுக்கு எனப்படும்.
குறைதிறனை அல்லது பின்னொழுக்கை ஏற்படுத்தக்கூடிய காரணிகள்:
பெருந்தமனி, இருகூர் அடைப்பிதழ் நோய்கள் இடது இதய நோய்கள் பிரிவுக்குள் அடங்குபவை ஆகும். இடது இதயத்தில் காணப்படும் மிகையான அழுத்தம் காரணமாக வலது இதய அடைப்பிதழ் நோய்களைக் காட்டிலும் இவை ஏற்படும் வீதம் அதிகமாக இருக்கின்றது.
இயல்புப்பிறழ்ந்த வளர்ச்சி (dysplasia)
இதய அடைப்பிதழ் இயல்புப்பிறழ்ந்த வளர்ச்சி எனப்படுவது முளைய வளர்ச்சியின் போது அடைப்பிதழ்களின் உருவாக்கத்தில் ஏற்படும் குறை ஆகும். எடுத்துக்காட்டாக, ஃபாலோவின் நாலியம் (Tetralogy of Fallot ) நான்கு வகையான பிறப்புக்குறைபாட்டை இதயத்தில் கொண்டுள்ளது, இதில் ஒன்றாக நுரையீரல் அடைப்பிதழ்க் குறுக்கம் அடங்குகிறது. எப்சுதெய்னின் இயல்புப் பிறழ்வு (Ebstein's anomaly) முக்கூர் அடைப்பிதழில் ஏற்படும் குறைபாடாகும்.
உசாத்துணைகள்
*
திசுக்கூழ் கனிமப்புரதச்சிதைப்பி
திசுக்கூழ் கனிமப்புரதச்சிதைப்பிகள் [Matrix metalloproteinases (MMPs)] துத்தநாகத்தினைச் சார்ந்த அகப்புரதக்கூறுச் சிதைப்பிகளாகும். இவை, மிகப்பெரும் புரதச்சிதைப்பி குடும்பமான மெட்ஜின்சின் உயர்குடும்பத்தினைச் சேர்ந்தவையாகும்.
கூட்டாக இப்புரதச்சிதைப்பிகள், அனைத்து வகை செல்புற தாயப்புரதங்களைச் சிதைக்கும் வல்லமை கொண்டவை. மேலும், பல உயிரியியக்க மூலக்கூறுகளையும் செயல்முறை செய்யவிக்கவல்லன. உயிரணு மேற்பரப்பிலுள்ள ஏற்பிகளைப் பிளவுபடுத்துவதிலும், உயிரணு இறப்பு ஈந்தணைவிகளை விடுவிப்பதிலும் (உதாரணமாக, ஃபாஸ் ஈந்தணைவி; FASL (அ) CD95L) மற்றும் கெமோகைன் (உயிரணு இயக்கி/ஈர்ப்பி)/சைடோகைன் (உயிரணு தொடர்பி/செயலூக்கி) இயக்கல்/செயல்முடக்கல் பணிகளிலும் ஈடுபடுகின்றன. கீழ்வரும் உயிரணு செயலாக்கங்களிலும் இப்புரதச்சிதைப்பிகள் பெரும்பங்கு வகிப்பதாகக் கருதப்படுகின்றது: செல் பெருக்கம், உயிரணு பெயர்ச்சி, உயிரணு ஒட்டிணைவு/பரவல், செல் வேறுபடல், இரத்தக் குழாய் வளர்ச்சி, உயிரணு இறப்பு மற்றும் ஓம்புயிர் பாதுகாப்பு.
முதுகெலும்புயிரிகள், முதுகெலும்பற்றவைகள் மற்றும் தாவரங்களில் இப்புரதச்சிதைப்பிகள் காணப்படுகின்றன. மற்ற அகப்புரதக்கூறுச் சிதைப்பிகளிலிருந்து இவை, கனிம அயனிகளை துணைக்காரணிகளாக சார்ந்திருப்பதிலும், செல்புற தாயங்களைச் சிதைப்பதிலும், குறிப்பிட்ட பரிணாம டி.என்.ஏ. வரிசை முறையினைக் கொண்டிருப்பதிலும் வேறுபடுகின்றன.
மேற்கோள்கள்
பகுப்பு:உயிர்வேதியியல்
இருமெதில்கார்பமோயில் புளோரைடு
இருமெதில்கார்பமோயில் புளோரைடு (Dimethylcarbamoyl fluoride) என்பது ஒரு கரிமச் சேர்மம் ஆகும். இச்சேர்மமானது இருமெதில்கார்பமோயில் குளோரைடை பொட்டாசியம் புளோரைடால் புளோரினேற்றம் செய்து கிடைக்கப் பெறுகிறது. இது நிறமற்ற திரவம் ஆகும். நீரில் கரையக்கூடியதும் நீரில் நிலைத்தன்மை உடையதும் ஆகும்.
இரைப்பை நரம்பைத் தூண்டும் நொதிநீரை தடுக்கும் பொருளாக இருக்கும் காரணத்தால், இருமெதில்கார்பமோயில் புளோரைடானது மிகுந்த நச்சுத்தன்மை உடையதாகும். மிகக்குறைந்த அளவுகளிலும் இச்சேர்மம் இறப்பை உண்டாக்கக்கூடிய நச்சுத்தன்மையைக் கொண்டுள்ளது.
கே. எஸ். அங்கமுத்து
'''கே. எஸ். அங்கமுத்து''' (1914 - 1994) தமிழ்த் திரைப்பட நகைச்சுவை நடிகையாவார். தமிழ்த் திரைப்படங்களின் முதல் நகைச்சுவை நடிகையாக இவர் கருதப்படுகிறார். ஏறத்தாழ 50 ஆண்டுகளுக்கு மேலாக தமிழ்த் திரைப்படங்களில் நடித்தார்.
பிறப்பும், ஆரம்பகால வாழ்க்கையும்
அங்கமுத்து 1914ஆம் ஆண்டு நாகப்பட்டினத்தில் பிறந்தவர். பெற்றோர்: எத்திராஜுலு நாயுடு - ஜீவரத்தினம். அங்கமுத்துவிற்கு 5 வயது இருக்கும்போது அவருடைய குடும்பம் சென்னைக்குக் குடிபெயர்ந்தது.
நாடகத்துறைப் பங்களிப்புகள்
அங்கமுத்துவின் ஏழு வயதில் தந்தையும், சில ஆண்டுகள் கழித்து தாயும் காலமானதால் ஏழாம் வகுப்புடன் படிப்பு தடைப்பட்டது. சண்முகம் செட்டியார் என்பவர் இவரை வேலூர் நாயர் கம்பெனியில் சேர உதவி செய்தார். சில மாதங்களுக்குப் பிறகு தஞ்சை கோவிந்தன் கம்பெனியில் சேர்ந்த அங்கமுத்து, திருடன் வேடமேற்று நாடகங்களில் நடித்தார். பின்னர் ரங்கசுவாமி நாயுடு கம்பெனியின் சார்பாக மலேசியா சென்றார்.
சில ஆண்டுகள் கழித்து பி. எஸ். ரத்னபாய் - பி. எஸ். சரஸ்வதிபாய் சகோதரிகள் நடத்திவந்த நாடகக் கம்பெனியில் இணைந்தார். எஸ். ஜி. கிட்டப்பா, எம்.கே. தியாகராக பாகவதர், கே. பி. சுந்தராம்பாள் போன்றவர்களுடன் நடித்ததால் இரசிகர்களிடத்து அங்கமுத்து நன்கு அறியப்பட்டார்.
திரைத்துறைப் பங்களிப்புகள்
1933 ஆம் ஆண்டு தயாரிக்கப்பட்ட நந்தனார் திரைப்படத்தில் நடிக்க அங்கமுத்துவிற்கு வாய்ப்பு கிடைத்தாலும், அவர் சென்னையில் ஒரு நாடகத்தில் நடித்துக் கொண்டிருந்ததால் இத்திரைப்படத்தில் நடிக்கவில்லை. 1934ஆம் ஆண்டு ரத்னபாய் - சரஸ்வதிபாய் சகோதரிகள் தயாரித்த பாமா விஜயம் படத்தில் அங்கமுத்து நடித்தார்.
1940, 1950 காலகட்டங்களில் பல திரைப்படங்களில் அங்கமுத்து நடித்தார். சிவாஜி கணேசன் அறிமுகமான பராசக்தி, ஏவிஎம்மின் முதல் படமான ரத்னாவளி ஆகியவற்றில் அங்கமுத்து நடித்திருந்தார். இவர் நடித்த கடைசித் திரைப்படம் குப்பத்து ராஜா ஆகும்.
திரைப்படப் படப்பிடிப்புக்கு வில்லு வண்டியில் வரும் வழக்கத்தை 1960கள் வரை அங்கமுத்து கொண்டிருந்தார்.
பிற்கால வாழ்க்கை
அங்கமுத்து திருமணம் செய்துகொள்ளவில்லை. தனது இறுதிக் காலத்தில் பொருளாதார நெருக்கடிக்கு உள்ளான இவர் 1994ஆம் ஆண்டு காலமானார்.
மேற்கோள்கள்
பகுப்பு:தமிழ்த் திரைப்பட நகைச்சுவை நடிகைகள் பகுப்பு:1914 பிறப்புகள் பகுப்பு:1994 இறப்புகள்
நாளை நமதே
நாளை நமதே 1975 ஆம் ஆண்டு வெளிவந்த தமிழ்த் திரைப்படமாகும். கே. எஸ். சேதுமாதவன் இயக்கத்தில் வெளிவந்த இத்திரைப்படத்தில் எம். ஜி. ஆர், லதா மற்றும் பலரும் நடித்துள்ளனர்.
நேபாள அரசியலமைப்பு நிர்ணய மன்றம்
நேபாள அரசியல் நிர்ணயமன்றம், 2013 (Legislature Parliament of Nepal) (व्यवस्थापिका संसद) ஓரவையுடன் கூடியது. நேபாளத்தின் முதல் அரசியலமைப்பு நிர்ணய மன்றம், புதிய அரசியலமைப்பு சட்டத்தை இயற்ற தவறியதால், 2013ல் நடைபெற்ற நேபாள நாடாளுமன்றத் தேர்தல் மூலம் தேர்ந்தெடுக்கப்பட்ட உறுப்பினர்களைக் கொண்டு இந்த இரண்டாவது புதிய அரசியலமைப்பு நிர்ணய மன்றம் அமைக்கப்பட்டது. இந்த அரசியலமைப்பு நிர்ணய மன்றம் இயற்றிய நேபாள அரசியலமைப்புச் சட்டம், 20 செப்டம்பர் 2015 அன்று முதல் நடைமுறைக்கு வந்ததது.
நாளை நமதே
உற்பத்தி
நாளை நமதே என்பது இந்தி திரைப்படமான யாதோன் கி பாரத்தின் (1973) திரைப்படத்தின் ரீமேக் ஆகும். முதலில் தர்மேந்திரா மற்றும் விஜய் அரோரா ஆகியோரால் சித்தரிக்கப்பட்ட பாத்திரங்களை எம்ஜி ராமச்சந்திரன், இரட்டை வேடத்தில்,மீண்டும் நடித்தார். ராமச்சந்திரனும் கே எஸ் சேதுமாதவனும் படத்திற்கு என்ன தலைப்பு வைப்பது என்று விவாதித்துக் கொண்டிருந்தபோது, அவர்களுடைய ஒரு பத்திரிக்கையாளர் நண்பர் நாளை நமதே என்று பரிந்துரைத்தார், அந்த தலைப்பே இறுதி செய்யப்பட்டது.
நேபாள அரசியலமைப்பு நிர்ணய மன்றம்
நேபாளத்தின் புதிய அரசியலமைப்புச் சட்டப்படி நேபாள நாடாளுமன்றத்திற்கு 275 உறுப்பினர்களை தேர்ந்தெடுக்கும் வகையில்,  26 நவம்பர் 2017 மற்றும் 7 டிசம்பர் 2017 அன்று இரண்டு கட்டங்களாக தேர்தல் நடத்த, அந்நாட்டு தேர்தல் ஆணையம் அறிவித்துள்ளதால், அரசியலமைப்பு நிர்ணய மன்றத்தின் பணிக் காலம் 14 அக்டோபர் 2017ல் முடிவடைந்தது.
நாளை நமதே
பாடல்கள்
இத்திரைப்படத்திற்கு எம். எஸ். விஸ்வநாதன் இசையமைத்தார்.அனைத்துப் பாடல்களையும் கவிஞர் வாலி இயற்றினார்.
மேற்கோள்கள்
பகுப்பு:1975 தமிழ்த் திரைப்படங்கள்‎ பகுப்பு:எம். ஜி. ஆர். நடித்துள்ள திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள்
நேபாள அரசியலமைப்பு நிர்ணய மன்றம்
தோற்றம்
முன்னாள் நேபாள பிரதம அமைச்சரும், நாடாளுமன்றத்தின் மூத்த உறுப்பினரும் ஆன சூரிய பகதூர் தாபா, 20 சனவரி 2014ல் அரசியல் நிர்ணய மன்றத்தின் தலைவராகத் தேர்ந்தெடுக்கப்பட்டார். இம்மன்றத்தின் முதல் கூட்டத்தில் 565 உறுப்பினர்கள் 21 சனவரி 2014 அன்று பதவியேற்பு உறுதிமொழி ஏற்றனர். நேபாளத்தின் அனைத்து அரசியல் கட்சிகளின் தலைவர்களும் ஓராண்டிற்குள் அரசியலமைப்பின் வரைவு நகலை தயாரிக்க உறுதியளித்தனர். இதன் பதவிக் காலம் நான்கு ஆண்டுகள் ஆகும்.
நாடாளுமன்றம் & உறுப்பினர்கள்
அரசியல் அமைப்பு நிர்ணய மன்றத்தின் வரைவு அறிக்கையின் படி, நேபாள நாடாளுமன்றம் கீழவை மற்றும் மேலவை என இரண்டு சபைகளைக் கொண்டிருக்கும். வாக்காளர்களால் நேரடியாக தேர்ந்தெடுக்கபடும் உறுப்பினர்கள் கொண்ட, பிரதிநிதிகள் சபையும் (கீழவை), கலப்பு உறுப்பினர் விகிதாசார பிரதிநிதித்துவ விகிதாசாரப் பிரதிநிதித்துவத் தேர்தல் முறையில் தேர்ந்தெடுக்கப்படும் உறுப்பினர்கள் கொண்ட, தேசிய சட்டமன்றமும் (மேலவை) கொண்டிருக்கும்.
நாடாளுமன்றத்தின் இரு அவைகளின் பெரும்பான்மையான உறுப்பினர்களால் நேபாளப் பிரதமர் தேர்ந்தெடுக்கப்படுவார்.
மாநிலங்களின் சட்ட மன்றங்கள்
ஓரவை கொண்ட நேபாள மாநிலங்களின் சட்டமன்ற உறுப்பினர்கள், வாக்களாளர்கள் நேரடியாகத் தேர்ந்தெடுக்கப்படுவார்கள். மாநில சட்டமன்றத் தேர்தல்களில் விகிதாசாரப் பிரதிநிதித்துவத் தேர்தல் முறை நடைமுறை இல்லை.
குழுக்கள்
புதிய அரசியல் அமைப்புச் சட்டம் இயற்றுவதற்கு உதவியாக கீழ் கண்ட குழுக்கள் நியமிக்கப்பட்டது.
நாடாளுமன்றம் & உறுப்பினர்கள்
அரசியல் அமைப்பு நிர்ணய மன்றத்தின் வரைவு அறிக்கையின் படி, 275 உறுப்பினர்கள் கொண்ட நேபாள நாடாளுமன்றம் கீழவை மற்றும் மேலவை என இரண்டு சபைகளைக் கொண்டிருக்கும். வாக்காளர்களால் நேரடியாக தேர்ந்தெடுக்கபடும் 165 உறுப்பினர்கள் கொண்ட, பிரதிநிதிகள் சபையும் (கீழவை), கலப்பு உறுப்பினர் விகிதாசார பிரதிநிதித்துவ  பிரதிநிதித்துவத் தேர்தல் முறையில் தேர்ந்தெடுக்கப்படும் 110 உறுப்பினர்கள் கொண்ட, தேசிய சட்டமன்றமும் (மேலவை) கொண்டிருக்கும்.
நடைமுறைக்கு வருதல்
நேபாள அரசியல் நிர்ணய மன்றத்தின் வரைவு அரசியலமைப்பு சட்டம், நேபாள அரசியலமைப்பு சட்டம், 2015 என்ற பெயரில், 20 செப்டம்பர் 2015 முதல் நடைமுறைக்கு வந்ததது. இதன் மூலம் முந்தைய 2007ம் ஆண்டின் தற்காலிக அரசியல் அமைப்பு சட்டம் நீக்கப்பட்டது.
நேபாள அரசியலமைப்பு நிர்ணய மன்றம், நேபாள அரசை சமயச் சார்பற்ற, ஜனநாயக கூட்டாச்சிக் குடியரசு என பெயரிட ஏற்றது.
மேற்கோள்கள்
* *
பரதன் (1992 திரைப்படம்)
பரதன் (Bharathan) 1992 ஆம் ஆண்டு விஜயகாந்த் மற்றும் பானுப்ரியா நடிப்பில், இளையராஜா இசையில், சபாபதி தட்சிணாமூர்த்தி இயக்கத்தில், ஏ. எஸ். இப்ராகிம் ராவுத்தர் தயாரிப்பில் வெளியான தமிழ் திரைப்படம். இப்படம் இந்தியில் காயல் என்ற பெயரில் சன்னி தியோல் மற்றும் மீனாட்சி சேஷாத்ரி நடிப்பில் மறுஆக்கம் செய்யப்பட்டது.
கதைச்சுருக்கம்
பரத் (விஜயகாந்த்) சிறையிலிருக்கும் மரணதண்டனைக் கைதி.
பரத்தின் கடந்த காலம்: பரத் இந்துவைக் (பானுப்ரியா) காதலிக்கிறான். அவனது அண்ணன் ராம்குமார் (எஸ். பி. பாலசுப்ரமணியன்) மற்றும் அண்ணி ஜானகி (சங்கீதா). பரத் ஒரு அரசுப்பணியில் சேரவேண்டுமென்று ராம்குமார் விரும்புகிறார். ஆனால் பரத் குத்துச்சண்டை வீரராக விரும்புகிறான்.
திடீரென்று ஒருநாள் ராம்குமார் காணாமல் போகிறார். பரத் அவரை எங்கு தேடியும் கிடைக்கவில்லை. ராம்குமாருக்கு என்னவானது என ராம்குமாரின் வேலைக்காரன் (சந்திரசேகர்) பரத்திடம் கூறுகிறான். தொழிலதிபர் கங்காதரன் (ஆனந்தராஜ்) ராம்குமாருக்கு தொழில்ரீதியாக உதவுகிறான். இதனால் ராம்குமார், கங்காதரனிடம் நன்றியோடு பழகுகிறான். இதை சாதகமாக எடுத்துக்கொள்ளும் கங்காதரன், ராம்குமாரின் நிறுவனத்தை தன் சட்ட விரோத செயல்களுக்கு பயன்படுத்துகிறான். இதைக் காவல்துறைக்குத் தெரிவிக்க முயலும் ராம்குமாரை கங்காதரன் கடத்துகிறான். தன் அண்ணன் இருக்கும் இடமறிந்து அவரை மீட்கச்செல்கிறான் பரத். ஆனால் ராம்குமாரைக் கொன்று அந்தப் பழியை பரத் மீது சுமத்தி அவனை சிறைக்கு அனுப்புகிறான் கங்காதரன். பரத்தின் வழக்கறிஞரான விஸ்வநாதனும் கங்காதரனுடன் இணைந்து அவனுக்கு மரண தண்டனை பெற்றுத்தருகிறார்கள். ஜானகி தற்கொலை செய்துகொள்கிறாள்.
நிகழ்காலம்: சிறையிலிருந்து தப்பிக்கும் பரத் தனக்கு துரோகம் செய்த வழக்கறிஞர் விஸ்வநாதனைக் கொல்கிறான். கங்காதரனைப் பாதுகாக்க காவல் அதிகாரி ஜான்சன் (நெப்போலியன்) நியமிக்கப்படுகிறார். பரத் நிரபராதி என்ற உண்மை தெரியவருகிறது. எனவே கங்காதரனைக் கொலைசெய்யவிடாமல் தடுத்து பரத்தை நீதிமன்றத்தில் நிரபராதி என்று நிரூபித்து விடுதலை பெற்றுத்தர எண்ணுகிறார். ஆனால் இந்துவைக் கடத்திய கங்காதரனிடமிருந்து அவளை மீட்கும் பரத், கங்காதரனைக் கொன்று பழிதீர்க்கிறான்.
இசை
படத்தின் இசையமைப்பாளர் இளையராஜா.
மேற்கோள்கள்
பகுப்பு:அறிமுக இயக்குநர் திரைப்படங்கள் பகுப்பு:1992 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:நெப்போலியன் நடித்த திரைப்படங்கள் பகுப்பு:பிரபுதேவா நடித்த திரைப்படங்கள் பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள்
பேராவூரணி ஊராட்சி ஒன்றியம்
பேராவூரணி ஊராட்சி ஒன்றியம், தமிழ்நாட்டின் தஞ்சாவூர் மாவட்டத்தில் உள்ள பதினான்கு ஊராட்சி ஒன்றியங்களில் ஒன்றாகும். பேராவூரணி ஊராட்சி ஒன்றியம் இருபத்தியாறு ஊராட்சி மன்றங்களைக் கொண்டுள்ளது. இந்த ஊராட்சி ஒன்றியத்தின் வட்டார வளர்ச்சி அலுவலகம் பெரியநாயகிபுரம் ஊராட்சியில் உள்ள ஆவணம் என்ற இடத்தில் இருப்பு அலுவலமாக இயங்குகிறது.
வனஜா கிரிஜா
வனஜா கிரிஜா 1994 இல் வெளிவந்த தமிழ்த் திரைப்படமாகும். நெப்போலியன்,ராம்கி  நடித்த இப்படத்தை கேயார் இயக்கினார்.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள்
பேராவூரணி ஊராட்சி ஒன்றியம்
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, பேராவூரணி ஊராட்சி ஒன்றியத்தின் மொத்த மக்கள் தொகை 89,164 ஆகும். அதில் பட்டியல் இன மக்களின் தொகை 11,796 ஆக உள்ளது. பட்டியல் பழங்குடி மக்களின் தொகை 179 ஆக உள்ளது.
ஊராட்சி மன்றங்கள்
பேராவூரணி ஊராட்சி ஒன்றியத்தில் உள்ள இருபத்தியாறு ஊராட்சி மன்றங்களின் விவரம்;
வெளி இணைப்புகள்
பகுப்பு:தஞ்சாவூர் மாவட்ட ஊராட்சி ஒன்றியங்கள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஊனமுற்றோர் உரிமைகள் சாசனம்
ஊனமுற்றோர் உரிமைகள் சாசனம் (Convention on the Rights of Persons with Disabilities) என்பது, ஊனமுற்ற மக்களின் மதிப்பையும், உரிமைகளையும் பாதுகாக்கும் பொருட்டு ஐக்கிய நாடுகளால் உருவாக்கப்பட்ட ஒரு அனைத்துலக மனித உரிமைகள் ஒப்பந்தம் ஆகும். ஊனமுற்றோர் மனித உரிமைகளை அனுபவிப்பதை முன்னெடுத்துப், பாதுகாத்து, உறுதி செய்வதுடன் அவர்கள் சட்டத்தில் கீழ் சமமான நிலையைப் பெறுவதை உறுதி செய்வதும், இவ்வொப்பந்தத்தோடு தொடர்புடைய எல்லாத் தரப்பினரதும் கடமை ஆகும். ஊனமுற்றோர் சமுதாயத்தில் மனித உரிமைகளோடு கூடிய முழுமையான உறுப்பினராகக் கருதப்படுவதற்கும், உரிய மருத்துவ வசதிகளைப் பெற்றுக்கொள்வதற்கும், அவர்களை அனுதாபத்துக்கு உரியவர்களாகப் பார்ப்பதைத் தவிர்ப்பதற்கும் இந்தச் சாசனம் ஊக்கியாகத் தொழிற்பட்டு உதவியுள்ளது.
வரலாறு
இதற்கான பேச்சுக்களை இலத்தீன் அமெரிக்கப் பிரதேசக் குழுவின் உதவியுடன் மெக்சிக்கோ தொடக்கிவைத்தது. 2002ல் மேற்கு ஐரோப்பாவும் பிறவும் சேர்ந்த குழுவின் எதிர்ப்புக் காரணமாக ஒப்பந்தம் தாமதமானது. 2002-3 ஆண்டுப் பகுதியில் நியூசிலாந்து தலையிட்டு பிரதேசங்களிடையே சுமுக நிலையை எட்ட உதவியது. பின்னர் நியூசிலாந்து இடைக்காலக் குழுவொன்றின் தலைமைப் பொறுப்பை ஏற்று, பிற குழு உறுப்பு நாடுகளான யோர்தான், கொசுத்தாரிக்கா, செக் குடியரசு, தென்னாபிரிக்கா ஆகியவற்றினதும், கொரியா மெக்சிக்கோ ஆகிய நாடுகளினதும் உதவியுடன், ஆகத்து த்06ல் ஒருமனதான உடன்பாடு ஏற்பட வழிவகுத்தது. இதனால் இச்சாசனம், எல்லாப் பிரதேசங்களினதும் வலுவான ஆதரவுடன், வரலாற்றில் மிகக் குறைந்த காலத்தில் ஆதரவு பெற்ற மனித உரிமைகள் முறையாவணம் ஆனது. 2007ல் 159 நாடுகள் இதில் கைச்சாத்திட்டன. அடுத்த ஐந்து ஆண்டுகளுக்குள் 126 நாடுகள் இதை ஏற்புறுதி செய்தன.
இதன் உரை, 2006 டிசம்பர் 13 ஆம் தேதி ஐக்கிய நாடுகள் பொதுச் சபையால் ஏற்றுக்கொள்ளப்பட்டு, 2007 மார்ச் 30 அன்று கைச்சாத்திடுவதற்காக வெளியிடப்பட்டது. 20வது தரப்பு கைச்சாத்திட்ட பின்னர் 2008 மே 3 ஆம் தேதி ஒப்பந்தம் நடைமுறைக்கு வந்தது. செப்டெம்பர் 2014 நிலவரப்படி இச்சாசனத்துக்கு 159 கைச்சாத்தாளர்கள் இருப்பதுடன், 151 பங்காளர்களும் உள்ளனர். ஐரோப்பிய ஒன்றியம் 2010 டிசம்பர் 23ல் ஏற்புறுதி செய்தது. ஐக்கிய அமெரிக்காவின் செனட் சபையில் ஏற்புறுதிக்கான முன்மொழிவு, 2012 டிசம்பர் 3ம் தேதி இடம் பெற்ற வாக்கெடுப்பில் தோல்வி அடைந்ததால் அந்நாடு இன்னும் ஏற்புறுதி செய்யவில்லை.
கேசவனார்
thumb|200px|right|செவ்வேள் கேசவனார் சங்ககாலத்துப் புலவர்களில் ஒருவர். செவ்வேளை(=முருகனை)ப் போற்றிப் பாடிய 14 எண்ணிடப்பட்ட பரிபாடல் ஒன்று மட்டும் இவர் பாடியதாகச் சங்கநூல் தொகுப்பில் உள்ளது. இவர் சங்ககால இசையமைப்பாளர்களில் ஒருவராகவும் திகழ்ந்து இவரது பரிபாடலுக்கு இவரே இசையமைத்து நோதிறப் பண்ணில் பாடினார்.
திருப்பரங்குன்றம் - உவமைகள்
திருப்பரங்குன்றத்திலுள்ள நிலைத்திணைப் பொருள்களும், அலைதிணைப் பொருள்களும் எவ்வாறு விளங்கின என்பது உவமையாக்கிக் காட்டப்பட்டுள்ளன.
மூங்கில் முருகனை வழிபடும் மகளிர் தோள் போல் இருந்தது.
கொன்றைமலர்க் கொத்துகள் பொன்மாலைகள் போல் இருந்தன.
பாறைகளில் உதிர்ந்து கிடந்த வேங்கை மலர்கள் 'புலி புலி' என்று பேதை மகளிர் தாய்மாரிடம் சொல்லும்படி கிடந்தன.
செயுதிகளும் புதுமை நோக்கும்
அகில், தூபப் புகை வெண்மேகம் போல் எழுந்தது.
ஆறு தலையும், பன்னிரு கையும் வள்ளியை மணக்கப் பயன்படுத்திக்கொண்டாய்.
1918
1918 (MCMXVIII) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும்.
1918 நாட்காட்டி
*
கேசவனார்
செயுதிகளும் புதுமை நோக்கும்
இரு பிறப்பும், இரு பெயரும் உடைய அந்தணர் செய்யும் அறத்தை விரும்புபவன் முருகன்.
பகுப்பு:சங்கப் புலவர்கள்
மொலம்
மொலம் (Mollem) நகரம் இந்தியாவின் கோவா மாநிலத்தில் அமைந்துள்ளது. இங்கு பகவான் மகாவீரர் காட்டுயிர்ச் சரணாலயம் மற்றும் மொல்லம் தேசியப் பூங்கா அமைந்துள்ளது. தேசிய நெடுஞ்சாலை 4A வின் அருகில் இந்நகரம் அமைந்துள்ளது. ஷயாத்ரி மலையடிவாரத்திலும் அன்மோட் மலை ஆரம்பிக்குமிடத்திலும் இக்கிராமம் உள்ளது. இந்நகரமானது சாங்க்யும் வட்டதிற்கு உட்பட்டது. உலகின் பழமையான பாறைகள் இப்பகுதியில் காணப்படுகின்றன. அவை 3,600 பில்லியன் ஆண்டுகளுக்கு முற்பட்டவை என ஆய்வில் தெரியவருகின்றன.
நினைவு
நினைவு
கற்றனவற்றை மனதில் பதித்து, தேவையானபோது மீண்டும் உணர்விற்குக் கொண்டு வருதல் நினைவு ஆகும். நினைவினை மேம்படுத்தும் உத்திகள் 1.	சுயகற்றல் நினைவை மேம்படுத்தும் 2.	பொருளுணர்ந்து கற்றல் 3.	திரும்பத் திரும்பக் கற்றல் 4.	இடைவெளி விட்டு கற்றல் 5.	பல்புலன் வழிக்கற்றல் 6.	எதைக் கற்றாலும் கற்க வேண்டும் என்ற ஆர்வம் நினைவை மேம்படுத்தும் 7.	முறையைப் பயன்படுத்தல் - நோட்டமிடுதல், வினா எழுப்புதல், வாய்விட்டு மெதுவாகப் படித்தல், பலமுறை திரும்பக் கற்றல், மீள்பார்வை மிகச் சிறந்த முறை. 8.	மீக்கற்றல் 9.	நினைவு சூத்திரம் ஏற்படுத்திக் கற்றல் 10.	கற்றவற்றை சோதித்தறிதல் 11.	கற்கும் செய்தினை முறைப்படுத்திக் கற்றல் 12.	ஊக்கத்தோடு 13.	மறதி குறுக்கீடு இல்லாமல் கற்றல் 14.	எபிங்காஸ் (1885) நினைவு நிலைநிறுத்தல் விளக்கினார்.
நினைவின் கூறுகள்:
1. கற்றல் 2. இடைநிறுத்தம் 3. மீட்டறிதல்	4. மீட்டுணர்தல் நம் புலன்கள் கற்று அனுபவித்த விவரங்களை மனதில் இருத்திக்கொண்டு நமக்குத் தேவைப்படும்போது எடுத்துத் தருகிறது. மனதில் சேமித்து வைத்துள்ள விவரங்களை நினைவு என்று கூறுகின்றோம்.
நினைவினை மேம்படுத்தும் உத்திகள்
சிறந்த நினைவுத்திறன் உள்ளவர்களே வாழ்க்கையில் எளிதில் வெற்றியடைகின்றனர். தாம் கற்றதை நீண்ட நாட்கள் நினைவில் வைத்துக் கொண்டால் அவர்கள் வாழ்க்கை பயனுள்ளதாக அமையும் நினைவினை மேம்படுத்தும் உத்திகள் யாவை என அறிந்து கொள்வோம். தாமாகவே விரும்பிக் கற்றலில் ஈடுபடும்போது கற்றல் நிலைப்பட்டு நினைவில் நிற்கும். பொருளுணர்ந்து கற்றல் நீண்ட நினைவில் நிற்கும். மாணவர்கள் ஒரு வாக்கியத்திலுள்ள சில வார்த்தைகளைத் திரும்பத் திரும்பக் கூறி குருட்டு மனப்பாடம் செய்வதை ஆசிரியர்கள் தவிர்க்க வேண்டும். ஒரு வாக்கியத்தை முழுமையாகக் கற்கும் போதுதான் அதன் பொருள் புரியும். எனவே, ஒவ்வொரு வாக்கியத்தையும் முழுமையாகக் கற்பது நினைவினை மேம்படுத்தும். மெதுவாக நிதானமாக அவசரமின்றிக் கற்பது நினைவாற்றாலைப் பெருக்கும் மற்றும் நேரத்தைச் சிக்கனப்படுத்தும். கற்கும் பொருளை பல முறை இடைவிட்டுப் பயிலுதல் வேண்டும். ஒரே மூச்சில் படிப்பதைவிட இடைவெளிவிட்டுப் பயிலுதல் சோர்வினைப் போக்கி நினைவினைப் பெருக்கும். பலபுலன் வழிக்கற்றல் மூலமாக கற்பவை மனதில் வெகு நாட்கள் வரை நிலைத்து நிற்கும். வகுப்பறைக் கற்பித்தலில் பல ஊடகங்களைப் பயன்படுத்தினால் நினைவு கொள்ளுதல் வலுப்படும். கற்கும் பொருளைப் பற்றிய சில சுருக்கக் குறிப்புகள் நினைவு கூர்தலுக்குப் பெரிதும் பயன்படும். வானவில்லின் ஏழு நிறங்களை வரிசையாக நினைவு கூற ஏஐக்ஷழுலுடீசு என்ற பொருளற்ற சொல்லைப் பயன்படுத்துகிறோம். கற்றல் நிகழும் போதை சோதித்தறிவது, ஒரு வாக்கியத்தைப் படித்துவிட்டு, கண்களை மூடிக்கொண்டு சொல்லிப்பார்த்தல், பின்னர் அதனைப் பார்க்காமல் எபதுதல், இவ்வாறு செய்வதால் ஒவ்வொரு வாக்கியமும் கற்ற பின்னர் நினைவிலிருக்கிறதா என்று சோதித்தறியப்படுகிறது. இவ்வாறு அறிவியல் கருத்துக்கள், சூத்திரங்கள், சமன்பாடுகள், ஆங்கிலப் பாடக்கருத்துக்கள் போன்றவற்றை எளிதில் நினைவு கொள்ள முடியும். கற்றலை விரும்பும் மனப்பான்மை நினைவினை மேம்படுத்தும் கவனித்துக் கற்றல் நினைவினை அதிகரிக்கும். ஆர்வமுடன் கற்றல் நினைவில் நீண்ட நாட்கள் நிலைத்திருக்கும் சுதந்திரமாகத் தானே கற்றல், கற்றவற்றை நினைவில் இருத்திக் கொள்ள சிறந்த வரியாகும். பெற்றோர், ஆசிரியர் மற்றும் பிறரால் கற்க வற்புறுத்தப்படும்போது கற்றல் ஒரு வெறுப்புச் செயலாகத் தோன்றும் குழந்தைகளை அடித்து அச்சுறுத்திப் படிக்கச் செய்தல் மிகவும் தவறானது. அவர்கள் படிக்கும்போது கவலையுடன் அச்சப்பட்டுப் படிக்கின்றனர். படித்தவை ஒருபோதும் அவர்கள் நினைவில் தங்காது. குழந்தைகளைப் புகழ்ந்து அரவணைத்து மகிழ்ச்சியான சூழலை ஏற்படுத்திப் படிக்கச் செய்வது அவர்களின் கற்றல் ஆர்வத்தைத் துhண்டி, கவனமாகப் படித்து நினைவில் இருத்திக் கொள்ள உதவும்.
நினைவின் வகைகள்
பகுப்பு:மதுரை மாவட்ட ஆசிரியர்கள் தொடங்கிய கட்டுரைகள்
தேம்பாவணி
தேம்பாவணி என்னும் நூல் இயேசு கிறிஸ்துவின் வளர்ப்பு தந்தையான புனித யோசேப்பு மீது இயற்றப்பட்ட முதற் பெரும் செய்யுள் வகை நூலாகும். இந்நூல் இத்தாலிய நாட்டவரான வீரமாமுனிவர்  அவர்கள் தமிழில் திறம்பட ஆக்கிய நூல் எனப் புகழப்படுகிறது. கிறிஸ்தவ சமயத்தின் சுருக்கமென்றே இந்நூலை அறிஞர்கள் மதிப்பிடுகின்றனர்.
இத்தமிழ்க் காப்பியம் பிறமொழி நூல் ஒன்றில் வருகின்ற செய்திகளைத் தழுவி, தமி்ழ் நெறிக்கேற்ப எழுதப்பட்டதாகும். அதாவது, ஸ்பானிய நாட்டு ஆகிருத நகரில் வாழ்ந்த ஆகிர்த மரியாள் (Maríyal de Ágreda) என்னும் கன்னி மறைபொருளான இறைநகரம் (Mystical City of God) என்னும் நூலை, கன்னி மரியாவின் ஆணைப்படி எழுதியதாகக் கூறியுள்ளார். அந்த நூலில் இயேசுவின் வளர்ப்புத் தந்தையான யோசேப்பு பற்றிய செய்திகளும் உண்டு. ஆகிர்த மரியின் அந்நூலைத் தழுவி, தமிழ் மரபுக்கும், தமிழ்ப் பண்பாட்டுக்கும் ஏற்ப யோசேப்பின் வரலாற்றை இயற்றியிருக்கிறார் வீரமாமுனிவர்.
தேம்பாவணியின் பொருள்
தேம்பா + அணி எனப் பிரித்து வாடாத மாலை என்றும், தேன் + பா + அணி எனப் பிரித்துத் தேன் போன்ற இனிய பாடல்களின் மாலை என்றும் இதற்குப் பொருள் உண்டு. இயேசு நாதரை வளர்த்த தந்தையாகிய சூசையப்பரைத் தலைவராகக் கொண்டு இது பாடப்பட்டது. சூசையப்பருக்குத் தேம்பாவணி எனப் பெயரிட்டு இந்நூலில் பாடியுள்ளார்.
தேம்பாவணியின் அரங்கேற்றம்
'தேம்பாவணி' கி.பி. 1726-ஆம் ஆண்டில் மதுரைத் தமிழ்ச்சங்கத்தில் பலத்த எதிர்ப்புகளுக்கிடையில் அரங்கேற்றப்பட்டது. பல புலவர்களின் அடுக்கடுக்கான கேள்விகளுக்குச் சளைக்காமல் பதிலளித்த வீரமாமுனிவரிடம் தமிழ்ப் புலவர்கள், "எல்லாம் தெரியுமெனக் கூறும்; பெஸ்கி அவர்களே! வானத்தில் எத்தனை நட்சத்திரம் இருக்கிறது; எனக் கூற முடியுமா?" என நையாண்டியாகக் கேட்டார்கள். பதட்டமின்றி "முப்பது மூன்று கோடி, முப்பதிமூன்று லட்சத்து, முப்பதிமூவாயிரத்து, முன்னூற்றிமுப்பதிமூன்று நட்சத்திரங்கள் சந்தேகமிருந்தால் எண்ணிப்பாருங்கள்" என்றதும், சபையில் சிரிப்பொலி எழும்பிப் பலர் முனிவரைப் பாராட்டினார்கள். "தேம்பாவணி"யின் சிறப்பைப் பாராட்டி மதுரைத் தமிழ்ச்சங்கம்; பெஸ்கிப் பாதிரியாருக்கு ராஜரிஷி என்ற பட்டம் அளித்துச் சிறப்பித்தது.
தமிழ் மரபு
தேம்பாவணி ஆசிரியர், வெளி நாட்டவரே ஆயினும், காப்பியக் கதைத் தலைவர் சூசை வாழ்ந்ததும் தமிழ் மண்ணில் இல்லை எனினும், காப்பியம் முழுக்கத் தமிழ் மணம் கமழ்வதாக, தமிழ்ப் பண்பாட்டில் தோய்ந்ததாகவே படைக்கப் பெற்றுள்ளமைக்குப் பல சான்றுகள் கூறலாம்.
பிற தமிழ்க் காப்பியங்களைப் போலவே, சீரிய உலகம் மூன்றும் என மங்கலச் சொற்களைப் பெய்தே, தொடங்குகிறார் ஆசிரியர். இறைவனை வணங்க முற்படும் போது, மேனாடுகளில் வழங்கும் கிறித்தவ மரபுகளைச் சாராது, தமிழ் மரபையே சார்ந்து, இறைவனது பாதங்களையே முதலில் வணங்குவதையும், இறைவனது பாதங்களை மலராகக் காண்பதையும் இங்குக் காண்கிறோம். இறைவனுக்கு வாகனங்களை உரிமை செய்து பாடுவன தமிழகச் சமயங்கள். அத்துடன், இறைவனுக்குரிய கொடிகளாகச் சிலவற்றைக் குறிப்பதும் இங்குள்ள சமய மரபு. இதனைப் பின்பற்றி வீரமாமுனிவரும் திருமகன் இயேசுவை மேக வாகனத்தில் வருபவராகவும், அவரது முன்னோரான தாவீது அரசனைச் சிங்கக் கொடியோன் என்றும் பாடுகிறார்.
மேலும் இறைவனது திருமேனிக்கு வண்ணம் (நிறம்) குறித்துப் பாடுவது, இறைவனைத் தரையில் தலைபட வணங்குவது, கை கூப்பி வணங்குவது, மலர்கள் தூவி வழிபாடு செய்வது, பல்வகை விளக்குகளை ஆலயத்தில் ஏற்றுவது, தேர்த்திருவிழா காண்பது முதலிய பல தமிழ்ச் சமய மரபுகளைத் தம் காப்பியத்தில் வீரமாமுனிவர் இணைத்துள்ளதைக் காண்கிறோம். ஓரிரு இடங்களில் தாம் கூறவரும் செய்திகளுக்கு உவமையாகத் தமிழ்நாட்டுப் புராணச் செய்திகளையும் பயன்படுத்தியுள்ளார். இவ்வாறு தமிழ் மரபுக் கேற்ப, தம் காப்பியத்தைக் கவிஞர் அமைத்துள்ளமை புலனாகிறது.
தமிழ் இலக்கியத் தாக்கம்
எடுத்துக்காட்டாக, கபிரியேல் வானதூதன் கடவுளின் நற்செய்தியை மரியாவிடம் உரைத்தபோது, மரியா கலக்கமுற்றதையும் அக்கலக்கத்தை வானதூதர் உணர்ந்தறிந்தார் என்பதையும் விளக்கவந்த வீர்மாமுனிவர்
பளிங்கு அடுத்தவற்றைக் காட்டும் பான்மையால் இவள் முகத்தில் உளம் கடுத்தவற்றை ஓர்ந்த கபிரியேல் உறுதி சொல்வான்... (பாடல்: 535) என்ற வரிகளில் திருவள்ளுவரின் அடுத்தது காட்டும் பளிங்குபோல நெஞ்சம் கடுத்தது காட்டும் முகம் என்னும் குறட்பா அமைவதைக் காணலாம்.
எருசலேம் நகரை வருணிக்கும் வீரமாமுனிவர் இவ்வாறு பாடுகிறார்: நீர் அல்லதும் அலை இல்லது; நிறை வான் பொருள் இடுவார் போர் அல்லது பகை இல்லது; புரிவான் மழை பொழியும் கார் அல்லது கறை இல்லது; கடி காவலும் அறனால் சீர் அல்லது சிறை இல்லது திரு மா நகர் இடையே (பாடல்: 162) (பொருள்): "எருசலேம் என்னும் திரு மாநகரில் நீரே அலைபடுவதல்லாமல், வேறு அலைச்சல் இல்லை; நிறைந்த சிறந்த பொருளை இரவலர்க்கு இடுவாரிடையே எழும் போட்டிப் போரேயல்லாமல், பகையால் எழும் போர் இல்லை; தாரையாக வானத்தினின்று மழை பொழியும் கருமேகமே கறை கொண்டுள்ளதல்லாமல், மக்களிடையே எவ்விதக் கறையும் இல்லை. குற்றங்களைக் கடிவதற்கான காவலும் அறவுணர்வினால் சீர் பெறுவதேயல்லாமல், சிறைக்காவல் என்பது இல்லை."
இப்பாடல் சேக்கிழார் வருணிக்கும் ஓங்குவன மாடநிரை ஒழுகுவன வழுவில் அறம் நீங்குவன தீங்குநெறி நெருங்குவன பெருங்குடிகள்... என்னும் பாடல் வரிகளை ஒத்திருப்பதைக் காணலாம்.
அவலச் சுவையை வெளிப்படுத்துவதில் தமிழுக்கு இணையான வேறொரு மொழி காணல் அரிது. காணாமற்போன தம் திருமகன் இயேசுவைத் தேடி அலையும் யோசேப்பு புலம்புவதை வீரமாமுனிவர் பாடுகிறார்:
பொன் ஆர் சிறகால் புட்கரம் சேர் புள்குலமே, என் ஆர் உயிரே, என் நெஞ்சத்து ஆள் அரசே, ஒன்னார் மனம் நேர் வனம் சேர உற்ற வழி, அன்னான் நாட, அறையீரோ எனக்கு?" என்றான். (பாடல்: 3143)
(பொருள்): "பொன் போன்ற அழகிய சிறகுகளால் வானம் சேரும் திறம் கொண்ட பறவை இனங்களே, எனக்கு அரிய உயிர்போன்றவனும் என் உள்ளத்தில் அமர்ந்து ஆளும் அரசனுமாகிய திருமகன், பகைவர் மனம்போல் இருண்ட வனத்தை அடையச் சென்ற வழியை, அவனை நான் தேடிக் காணும் பொருட்டு, எனக்குச் சொல்ல மாட்டீரோ?" என்றான்.
அறக் கடல் நீயே; அருள் கடல் நீயே; அருங் கருணாகரன் நீயே; திறக் கடல் நீயே; திருக் கடல் நீயே; திருந்து உளம் ஒளிபட ஞான நிறக் கடல் நீயே; நிகர் கடந்து, உலகின் நிலையும் நீ; உயிரும் நீ; நிலை நான் பெறக் கடல் நீயே; தாயும் நீ எனக்கு; பிதாவும் நீ அனைத்தும் நீ அன்றோ? (பாடல்: 487)
(பொருள்): "அறத்தின் கடலாய் இருப்பவனும் நீயே; அருளின் கடலாய் இருப்பவனும் நீயே; அரிய கருணைக்கு இருப்பிடமானவனும் நீயே; வல்லமையின் கடலாய் இருப்பவனும் நீயே; செல்வக் கடலாய் இருப்பவனும் நீயே; திருந்திய மக்களின் உள்ளம் ஒளி பெறுமாறு ஞான அழகின் கடலாய் இருப்பவனும் நீயே; ஒப்புமையெல்லாம் கடந்து நின்று, இவ்வுலகின் நிலைக்களனாய் இருப்பவனும் நீயே; அதன் உயிராய் இருப்பவனும் நீயே; நான் நிலைபெறக் கடல்போல் நின்று தாங்குபவனும் நீ எனக்குத் தாயாய் இருப்பவனும் நீ; தந்தையாய் இருப்பவனும் நீயே; அனைத்தும் நீயே அல்லவா?"
தேம்பாவணியின் இப்பாடலில் திருவாசக மணம் கமழ்கிறது.
நூலின் சிறப்பு
தமிழில் அமைந்த காப்பியங்களிலேயே, தமிழைத் தாய்மொழியாகக் கொள்ளாத வெளிநாட்டவர் ஒருவரால் இயற்றப்பட்டது எனும் பெருமை தேம்பாவணிக்கே உண்டு.
தேம்பாவணியில் சில வரிகள்
தேம்பாவணியில் உள்ள கடவுள் வாழ்த்தில் உள்ள சில வரிகள்: கார்த்திரள் மறையாக் கடலிலுண் மூழ்காக் கடையிலா தொளிர்பரஞ் சுடரே நீர்த்திரள் சுருட்டி மாறலை யின்றி நிலைபெறுஞ் செல்வநற் கடலே போர்த்திரள் பொருதக் கதுவிடா வரணே பூவனந் தாங்கிய பொறையே சூர்த்திரள் பயக்கு நோய்த்திரள் துடைத்துத் துகடுடைத் துயிர்தரு மமுதே